## Pravilnik o postupku utvrđivanja odgovornosti za štetu i naknadi štete

### NN 28/2004 (5.3.2004.), Pravilnik o postupku utvrđivanja odgovornosti za štetu i naknadi štete

# MINISTARSTVO OBRANE

798

Na
temelju članka 89. stavka 7. Zakona o službi u Oružanim snagama Republike
Hrvatske (»Narodne novine«, broj 33/02., 58/02. i 175/03.) donosim

## PRAVILNIK

### O POSTUPKU UTVRĐIVANJA ODGOVORNOSTI ZA ŠTETU I NAKNADI ŠTETE

I .
TEMELJNE ODREDBE

Članak
1.

Ovim
pravilnikom uređuje se postupak utvrđivanja odgovornosti za štetu i naknadu
štete koju pripadnici Oružanih snaga Republike Hrvatske (u daljnjem tekstu:
Oružane snage) počine u svezi s obavljanjem službe.

Odredbe
ovoga pravilnika primjenjuju se na pripadnike Oružanih snaga odnosno na vojne
osobe, službenike i namješ­tenike (u daljnjem tekstu: štetnik) na koje se
primjenjuju odredbe Zakona o službi u Oružanim snagama Republike Hrvatske (u
daljnjem tekstu: Zakon).

Članak
2.

Štetnik
je dužan nadoknaditi štetu koju je u svezi s obav­lja­njem službe nanio
Republici Hrvatskoj namjerno ili krajnjom nepažnjom.

Štetnik
za štetu počinjenu u svezi s obavljanjem službe odgovara po odredbama Zakona
ovog pravilnika i općih propisa o naknadi štete.

Članak
3.

Štetnik
odgovara samo za stvarnu štetu.

Pod
stvarnom štetom u smislu ovoga pravilnika podrazumijeva se nestanak, oštećenje,
uništenje ili umanjenje imovine (pokretne ili nepokretne), imovinskih prava i novčanih
sredstava, te ostale imovine na uporabi u Ministarstvu obrane i Oružanim
snagama, nastale kao posljedica nepravilnog rukovanja, čuvanja ili održavanja.

Visina
štete utvrđuje se na temelju cjenika koji donose nadležne uprave Ministarstva
obrane do kraja siječnja tekuće godine.

II. OVLASTI ZA ODLUČIVANJE O ODGOVORNOSTI ZA ŠTETU

Članak
4.

Postojanje
štete, njezin iznos i okolnosti u kojima je nastala utvrđuju povjerenstva za
utvrđivanje štete i načina provedbe obveze naknade štete (u daljnjem tekstu: povjerenstva).

Povjerenstva
iz stavka 1. ovoga članka za Ministarstvo obrane imenuju pomoćnici ministra i
čelnici posebnih ustrojstvenih jedinica, a za Oružane snage načelnik Glavnog
stožera.

Članak 5.

Čelnici
ustrojstvenih jedinica odnosno zapovjednici u Oruža­nim snagama u čijim
jedinicama odnosno postrojbama su imenovana povjerenstva dužni su povjerenstvu
osigurati uvjete za nes­metani rad.

Pod
uvjetima za nesmetani rad podrazumijeva se prostorija za rad u kojoj će biti
kasa s pečatima povjerenstva, uredski pribor i tehnička pomagala.

Za
potrebe rada povjerenstva osobe iz stavka 1. ovoga članka osigurat će
administrativnog referenta koji će pripremati radni materijal za sjednice
povjerenstva, voditi zapisnik na sjednici i obavljati druge administrativne poslove
po nalogu predsjednika povjerenstva.

Za
vrijeme rada povjerenstva osobe iz stavka 1. ovoga član­ka oslobodit će članove
povjerenstva od obavljanja njihovih re­dov­­nih zadaća.

III. POSTUPAK UTVRĐIVANJA ODGOVORNOSTI ZA ŠTETU

Članak
6.

Osoba
koja sazna da je šteta nastala, osoba koja duži odre­đena sredstva i osoba koja
je odgovorna za materijalno tehnička sredstva i ostala sredstva i nekretnine
dužna je zapovjedniku voda odnosno zapovjedniku njemu ravne i više razine,
odnosno odgovornoj osobi ustrojstvene jedinice na čijoj je imovini nastala
šteta (u daljnjem tekstu: nadležna osoba) odmah prijaviti štetu i poduzeti sve
potrebne mjere radi sprečavanja daljnje štete i sačuvanja dokaza o šteti i
štetniku.

Ako je
šteta nastala kao posljedica počinjenja kaznenog djela ili je štetnik nepoznat,
nadležna osoba dužna je obavijestiti Vojnu policiju.

Članak
7.

Nadležna osoba obvezna je u najkraćem roku o nastaloj
šteti izvijestiti crtom zapovijedanja nadređenu osobu koja je ovlaštena
knjižiti štete u knjigu manjkova i šteta.

Ako je šteta nastala na imovini koja je dana na
privremeno upravljanje, nadležna je osoba ustrojstvene jedinice kojoj je
imovina dana na privremeno korištenje.

Članak 8.

Nadležna osoba dužna je u roku 8 dana od dana
saznanja da je šteta nastala donijeti zaključak o pokretanju postupka o utvr­đivanju
odgovornosti za štetu (Obrazac 1), te naložiti knjiženje počinjene štete u
knjigu manjkova i šteta.

Protiv zaključka o pokretanju postupka nije dopuštena
žalba.

Nadležna osoba neće pokretati postupak za utvrđivanje
odgovornosti za štetu ako se radi o šteti u visini do 200,00 kuna i ako štetnik
pristane podmiriti štetu uplatom na žiroračun Ministarstva obrane.

Članak 9.

Nakon donošenja zaključka o pokretanju postupka
nadležna osoba dužna je provesti prethodni postupak u kojem je obvezna:

– prikupiti sve dokaze i raspoloživu dokumentaciju o
nastaloj šteti

– utvrditi točan iznos štete

– saslušati osobu za koju postoji opravdana sumnja da
je počinila štetu ili pribaviti od nje pisanu izjavu (Obrazac 2)

– saslušati svjedoke, računopolagatelje, rukovatelje
i dr. ili od njih pribaviti pisane izjave (Obrazac 3).

 Zaključak i
cjelokupna dokumentacija dostavlja se bez odlaganja nadležnom povjerenstvu.

 Nadležno
povjerenstvo je povjerenstvo ustrojstvene jedinice na čijoj je imovini nastala
šteta ili povjerenstvo ustrojstvene jedinice kojoj je imovina dana na
privremeno korištenje.

Članak 10.

Počinjena šteta knjiži se u knjigu manjkova i šteta
ustrojstvene jedinice na čijoj je imovini šteta nastala.

Ako je šteta nastala na imovini koja je dana na
privremeno korištenje drugoj ustrojstvenoj jedinici, knjiži se u knjigu manj­ko­va
i šteta ustrojstvene jedinice kojoj je imovina dana na privremeno korištenje.

O nastaloj šteti i pokretanja postupku obvezno se
obavješ­ćuje nadležna osoba koja je imovinu dala na privremeno korište­nje.

Na temelju zaključka o pokretanju postupka, u slučaju
nestanka, otuđenja ili potpunog uništenja imovine, materijalno zaduženje
imovine obvezno će se prenijeti na ustrojstvenu jedinicu kojoj je dana na
privremeno korištenje ili čuvanje.

Pri prijenosu materijalnog zaduženja imovine
zapisnički se mora utvrditi stvarno stanje imovine.

Članak 11.

Povjerenstvo provodi postupak u kojem moraju utvrditi
sve činjenice važne za donošenje zakonitog i pravilnog rješenja (prav­no
relevantne činjenice), vodeći računa o načelu ekonomičnosti.

Postupak
kojim se utvrđuju postojanje štete, njezin iznos i okolnosti u kojima je šteta
nastala povjerenstvo, u pravilu provodi na temelju dostavljene dokumentacije.

Povjerenstvo samostalno odlučuje koje će dokaze
izvoditi, da li će ponovno saslušati svjedoke, računopolagatelje i druge, te
koje će činjenice smatrati dokazanim.

Kada je za utvrđivanje ili ocjenu neke činjenice
važne za rješavanje stvari potrebno stručno znanje, povjerenstvo može zatražiti
mišljenje stručne službe Ministarstva obrane.

Članak 12.

Prije donošenja rješenja povjerenstvo je obvezno
ispitati štetnika odnosno od njega pribaviti pisanu izjavu.

Ukoliko štetniku ili svjedoku mjesto rada nije u
sjedištu povjerenstva, predsjednik povjerenstva pismeno će ili usmeno ovlastiti
određenu osobu u ustrojstvenoj jedinici u kojoj se štetnik ili svjedok nalazi
da od njega uzme pismenu izjavu.

Članak 13.

Predsjednik povjerenstva ima prava i obveze da:

– zahtijeva nadopunu dokumentacije

– pismeno saziva sjednicu povjerenstva i njome
predsjedava

– utvrđuje dnevni red

– brine o predmetima i radnom materijalu

– izrađuje pismene odluke povjerenstva

– brine o otpremi odluka povjerenstva

– obavlja i druge poslove vezane uz rad povjerenstva.

Članak 14.

Sjednice povjerenstva mogu se održati samo ako su
prisutni svi članovi povjerenstva odnosno njihovi zamjenici.

Sjednica povjerenstva odvija se po utvrđenom dnevnom
redu.

Predsjednik povjerenstva iznosi kratak sadržaj
svakoga predmeta, zatim se raspravlja o predmetu te se donosi odluka javnim
glasovanjem.

Odluke povjerenstvo donosi većinom glasova.

O tijeku sjednice vodi se zapisnik koji potpisuju
predsjednik i svi članovi povjerenstva.

Članak 15.

Za svoj rad povjerenstvo odgovara načelniku Glavnog
stože­ra odnosno pomoćnicima ministra ili čelnicima posebnih ustrojs­tvenih
jedinica Ministarstva obrane koji su ih imenovali.

IV. DONOŠENJE RJEŠENJA

Članak
16.

Nakon
što utvrdi činjenično stanje i raspravi o odgovornosti štetnika, povjerenstvo
donosi rješenje u skladu s odredbama Zakona i ovoga pravilnika.

Rješenjem se utvrđuje postojanje štete, odgovornost
štetnika, iznos naknade i način naknade štete (Obrazac 4 i 6).

Rješenje potpisuje predsjednik povjerenstva.

Članak
17.

Postupak
će se obustaviti zaključkom (Obrazac 7) ako:

– se
tijekom postupka pronađe neoštećena imovina

– se
utvrdi da šteta nije nastala

–
štetnik tijekom postupka prizna i nadoknadi u cijelosti štetu

– je
štetnik ostao nepoznat

– štetnik
umre, a nema ostavine iz koje bi se mogli namiriti

– više
nije pripadnik Oružanih snaga.

Zaključak
potpisuje predsjednik povjerenstva.

Protiv
zaključka nije dozvoljena žalba.

Članak
18.

Ako je šteta
počinjena običnom nepažnjom, slučajem ili vi­šom silom povjerenstvo će donijeti
rješenje kojim se štetnik oslo­bađa od odgovornosti i obveze naknade štete
(Obrazac 5).

V.
POSTUPAK PO ŽALBI

Članak
19.

Protiv
rješenja o naknadi štete može se izjaviti žalba u roku od 15 dana od dana
primitka rješenja.

Žalba
se podnosi povjerenstvu koje je donijelo rješenje u prvom stupnju.

Žalba zadržava izvršenje prvostupanjskog rješenja.

Članak 20.

O žalbi protiv rješenja koje je donijelo povjerenstvo
Ministarstva obrane odlučuje Pravna služba Ministarstva obrane.

O žalbi protiv rješenja koje je donijelo povjerenstvo
u Oružanim snagama odlučuje načelnik Glavnog stožera.

Članak 21.

Postupak po žalbi provodi se u skladu s odredbama
Zakona o općem upravnom postupku.

Rješenje po žalbi o naknadi štete ovršna je isprava.

Štetnik može štetu nadoknaditi uskratom od plaće na
temelju pismene izjave koja će se proslijediti nadležnoj financijskoj službi.

Članak 22.

Ako štetnik ne podmiri štetu ili ne pristane
nadoknaditi štetu uskratom od plaće, povjerenstvo će cjelokupni predmet
proslije­diti Pravnoj službi Ministarstva obrane radi pokretanja ovršnog
postupka putem Državnog odvjetništva Republike Hrvatske.

Povjerenstvo će cjelokupni predmet proslijediti
Pravnoj služ­bi Ministarstva obrane i u slučaju ako štetnik više nije pripad­nik
Oružanih snaga.

Članak 23.

Razduženje knjige manjkova i šteta obavlja se na
temelju:

– zaključka o obustavi postupaka iz članka 17. ovoga
pravil­nika

– rješenja o oslobađanju iz članka 18. ovoga
pravilnika

– odgovarajućih rješenja po žalbi (oslobađajuće ili
djelomič­no oslobađajuće) iz članka 20. ovoga pravilnika

– po
okončanju cjelokupne naplate duga.

VI.
NADZOR, STEGOVNA ODGOVORNOST I IZVJEŠĆIVANJE

Članak
24.

O
naknadi štete počinjene kršenjem vojne stege odlučuje se u stegovnom postupku,
o čemu je vojnostegovni tužitelj dužan obavijestiti nadležno povjerenstvo.

Ako se
iznos štete ne može utvrditi do okončanja stegovnog postupka, odlučit će se
samo o stegovnoj odgovornosti, a dio pred­meta koji se odnosi na počinjenje
štete dostavit će se nadležnom povjerenstvu na postupanje.

Članak
25.

Povjerenstva
su dužna na kraju svake kalendarske godine sačiniti pismeno izvješće o broju
pokrenutih postupaka za utvr­đivanje odgovornosti za štetu i naknadi štete u tekućoj
godini, o iznosu ukupne štete, te o broju riješenih predmeta u tekućoj godini.

Financijska
služba Ministarstva obrane sačinit će izvješće o ukupnom iznosu naplaćene štete
i dostaviti ga Tajništvu Ministarstva.

Povjerenstva
Ministarstva obrane izvješća iz stavka 1. ovoga članka dostavljaju Tajništvu
ministarstva, a povjerenstva Oruža­nih snaga načelniku Glavnog stožera.

Načelnik
Glavnog stožera objedinjeno izvješće iz stavka 3. ovoga članka dostavit će
Tajništvu ministarstva najkasnije do 1. ožujka tekuće godine.

Tajnik
ministarstva objedinjuje izvješća iz stavka. 2., 3. i 4. ovoga članka, te će
isto najkasnije do 15. ožujka tekuće godine dostaviti ministru obrane.

Članak
26.

Nadzor
nad provedbom ovoga pravilnika i radom povjerenstava provodi Inspektorat
obrane.

VII.
PRIJELAZNE I ZAVRŠNE ODREDBE

Članak
27.

Postupci
za naknadu štete koji nisu pravomoćno okončani do dana stupanja na snagu ovoga
pravilnika dovršit će se po odredbama ovoga pravilnika.

Članak
28.

Danom stupanja na snagu ovoga pravilnika prestaje
važiti Pravilnik o materijalnoj odgovornosti osoba na službi u Ministarstvu
obrane i Oružanim smagama Republike Hrvatske (»Narodne novine«, broj 73/01).

Članak 29.

Obrasci 1., 2., 3., 4., 5., 6. i 7. nalaze se u
prilogu ovoga pravilnika i njegov su sastavni dio.

Članak 30.

Ovaj pravilnik stupa na snagu osmoga dana od dana
objave u »Narodnim novinama«.

Klasa: 023-03/04-04/1
Urbroj: 512-01-04-1
Zagreb, 1. ožujka 2004.

Ministar
**Berislav Rončević**, v. r.

if !supportEmptyParas endif

if !supportEmptyParas endif

Obrazac
1

Klasa:

Urbroj:

Zagreb,

Na temelju
članka 8. Pravilnika o postupku utvrđivanja odgovornosti za štetu i naknadi
štete (»Narodne novine« broj  28/04)
donosim

ZAKLJUČAK

1.
Pokreće se postupak za utvrđivanje odgovornosti za štetu počinjenu na imovini
Republike Hrvatske dana \_\_\_\_\_\_\_\_\_\_\_ u iznosu od \_\_\_\_\_\_\_\_\_\_\_ kuna, protiv
\_\_\_\_\_\_\_\_\_\_\_ pripadnika VP \_\_\_\_\_\_\_\_\_\_\_, na dužnosti  \_\_\_\_\_\_\_\_\_\_\_, s prebivalištem u \_\_\_\_\_\_\_\_\_\_\_.

2. Na
temelju ovoga zaključka nalaže se knjiženje štete u knjigu manjkova i šteta.

```
Obrazloženje
```

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

UPUTA O PRAVNOM LIJEKU:

Protiv ovoga zaključka nije
dopuštena žalba.

Zapovjednik (nadležna osoba)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dostaviti:*

1**.** Nadležnom povjerenstvu

2.Imenovanom preko VP ---- uz dostavnicu 2x

3. Vojnoj policiji (ako je počinjena šteta kriv. dj.)

4. Financijskoj službi koja vodi knjigu manjkova i šteta

3. Pismohrana, ovdje

Obrazac 2

Klasa:

Urbroj:

Zagreb,

ZAPISNIK
O IZJAVI ŠTETNIKA

Sastavljen
je u prostorijama \_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_ godine radi utvrđivanja odgovornosti
\_\_\_\_\_\_\_\_\_ za štetu počinjenu na imovini Republike Hrvatske.

Nazočni:                 1. \_\_\_\_\_\_\_\_\_\_\_\_\_\_\_\_\_

                              2. \_\_\_\_\_\_\_\_\_\_\_\_\_\_\_\_\_

                              3. \_\_\_\_\_\_\_\_\_\_\_\_\_\_\_\_\_

Započeto u \_\_\_\_\_\_\_\_\_\_\_\_\_\_\_\_ sati.

Pristupa pozvani \_\_\_\_\_\_\_\_\_\_\_\_\_\_\_ (očevo ime
\_\_\_\_\_\_\_\_\_\_\_), rođen \_\_\_\_\_\_\_\_\_\_\_\_\_, s prebivalištem \_\_\_\_\_\_\_\_\_\_\_\_\_, na dužnosti,
\_\_\_\_\_\_\_\_\_\_\_, bračno stanje \_\_\_\_\_\_\_\_\_\_, stručna sprema \_\_\_\_\_\_\_\_\_\_\_, odličja,
pohvale i nagrade \_\_\_\_\_\_\_\_\_\_\_, u OS RH od \_\_\_\_\_\_\_\_\_\_, HRVI \_\_\_\_\_\_\_\_\_.

Nakon
što je upoznat s predmetom postupka i upozoren u smislu odredbe članka 182. st.
4 Zakona o općem upravnom postupku (»Narodne novine« broj 53/91), pod kaznenom
i materijalnom dgovornošću za davanje lažne izjave imenovani izjavljuje:

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Drugo nema što izjaviti.

Nakon što mu je zapisnik pročitan, na njega nema primjedbi.

Završeno u \_\_\_\_\_\_\_\_\_\_\_\_\_\_\_ sati.

if !supportEmptyParas endif

Izjavu uzeo:
Zapisničar:              Izjavu
dao:

\_\_\_\_\_\_\_\_\_\_\_
\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_

Obrazac 3

Klasa:

Urbroj:

Zagreb,

ZAPISNIK
O IZJAVI SVJEDOKA

Sastavljen
je u prostorijama \_\_\_\_\_\_\_\_\_\_\_\_\_\_ dana
\_\_\_\_\_\_\_\_\_\_\_\_\_\_\_ godine radi utvrđivanja odgovornosti  \_\_\_\_\_\_\_\_\_\_\_\_ za štetu počinjenu na imovini
Republike Hrvatske.

Nazočni:                 1.
\_\_\_\_\_\_\_\_\_\_\_\_\_\_\_\_

                              2.
\_\_\_\_\_\_\_\_\_\_\_\_\_\_\_\_

                              3.
\_\_\_\_\_\_\_\_\_\_\_\_\_\_\_\_

if !supportEmptyParas endif

Započeto u \_\_\_\_\_\_\_\_\_\_\_\_\_\_\_\_\_\_\_\_\_\_\_\_ sati.

Pristupa
pozvani \_\_\_\_\_\_\_\_\_\_\_\_ (očevo ime \_\_\_\_\_\_\_\_), rođen \_\_\_\_\_\_\_\_\_, s prebivalištem
\_\_\_\_\_\_\_\_\_\_\_\_\_, na dužnosti \_\_\_\_\_\_\_\_, bračno stanje \_\_\_\_\_\_\_\_\_\_\_, stručna sprema
\_\_\_\_\_\_\_\_\_\_, odličja, pohvale i nagrade \_\_\_\_\_\_\_\_\_\_\_\_, u OS RH od \_\_\_\_\_\_\_\_\_\_\_\_,
HRVI \_\_\_\_\_\_\_\_\_.

Nakon
što je upoznat s predmetom postupka i odredbama članka 178. Zakona o općem
upravnom postupku (»Narodne novine« broj 53/91), te pozvan da iznese sve što mu
je u predmetu poznato, imenovani izjavljuje:

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Drugo nema što izjaviti.

Nakon što mu je zapisnik pročitan, na njega nema primjedbi.

Završeno u
\_\_\_\_\_\_\_\_\_\_\_\_\_\_ sati.

if !supportEmptyParas endif

 Izjavu uzeo:         Zapisničar:               Izjavu dao:

\_\_\_\_\_\_\_\_\_\_    \_\_\_\_\_\_\_\_\_\_\_\_        \_\_\_\_\_\_\_\_\_\_\_\_

Obrazac 4

Klasa:

Urbroj:

Zagreb,

Povjerenstvo
za utvrđivanje odgovornosti za štetu i načinu provedbe obveze naknade štete za
\_\_\_\_\_\_\_\_\_\_\_\_\_\_ na temelju članka 88. i 89. Zakona o službi u Oružanim snagama
RH (»Narodne novine« broj 33/02 i 58/02) i članka 16. Pravilnika o postupku
utvrđivanja odgovornosti za štetu i naknadi štete (»Narodne novine« broj 28/04)
donosi

RJEŠENJE

1. \_\_\_\_\_\_\_\_\_\_\_\_\_\_, pripadnik VP \_\_\_\_\_\_\_\_\_\_

ODGOVORAN je za počinjenu štetu na imovini Republike
Hrvat­ske, te se OBVEZUJE NA NAKNADU ŠTETE u iznosu od  \_\_\_\_\_\_\_\_\_\_\_\_\_ kuna.

2.
Utvrđeni iznos od  \_\_\_\_\_\_\_\_\_\_\_\_ kuna
(naplatit će se uskratom na plaći imenovanog) imenovani je dužan uplatiti na
žiroračun Ministarstva obrane RH broj: \_\_\_\_\_\_\_\_\_\_\_ pozivom na broj (urbroj
rješenja) \_\_\_\_\_\_\_\_\_\_\_\_ u roku 30 dana od dana primitka ovoga rješenja,
jednokratno/obročno u \_\_\_\_\_\_\_\_\_\_ jednakih rata.

3.
Imenovani je dužan u roku 8 dana od dana uplate dostaviti presliku uplatnice
kao dokaz o izvršenoj uplati.

```
Obrazloženje
```

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

UPUTA O PRAVNOM LIJEKU:

Protiv ovoga rješenja dopuštena je žalba
koja se podnosi načel­niku Glavnog stožera Oružanih snaga/Pravnoj službi
Ministarstva obrane preko povjerenstva u roku 15 dana od dana primit­ka ovoga
rješenja.

Predsjednik
povjerenstva

 \_\_\_\_\_\_\_\_\_\_\_\_\_\_\_\_\_\_\_\_

*Dostaviti:*

1. Imenovanom preko VP \_\_\_\_\_\_\_\_ uz
dostavnicu

2. Zapovjedniku VP \_\_\_\_\_\_\_\_ 2x

3. Financijska služba radi vođenja
knjige manjkova i šteta

4.
Pismohrana, ovdje

Obrazac
5

Klasa:

Urbroj:

Zagreb,

Povjerenstvo
za utvrđivanje odgovornosti za štetu i načinu pro­ved­be obveze naknade štete
za  \_\_\_\_\_\_\_\_\_\_\_\_\_\_ na temelju članka 88.
i 89. Zakona o službi u Oružanim snagama RH (»Narodne novine« broj 33/02 i
58/02) i članka 18. Pravilnika o postupku utvrđivanja odgovornosti za štetu i
naknadi štete (»Narod­ne novine« broj 28/04) donosi

RJEŠENJE

1. \_\_\_\_\_\_\_\_\_\_\_\_\_\_, pripadnik
VP \_\_\_\_\_ OSLOBAĐA se

ODGOVORNOSTI za
počinjenu štetu na imovini Republike Hrvatske.

2. Na temelju ovoga rješenja razdužuje se knjiga
manjkova i šteta.

```
Obrazloženje
```

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

UPUTA O PRAVNOM LIJEKU:

Protiv ovoga rješenja dopuštena je žalba koja se podnosi na­čelniku
Glavnog stožera Oružanih snaga/Pravnoj službi Ministarstva obrane preko
povjerenstva u roku 15 dana od dana primit­ka ovoga rješenja.

Predsjednik povjerenstva

 \_\_\_\_\_\_\_\_\_\_\_\_\_\_\_\_\_\_\_\_

*Dostaviti:*

1.Imenovanom preko VP \_\_\_\_\_\_  uz dostavnicu

2. Zapovjedniku VP \_\_\_\_\_\_ 2x

3. Financijska služba radi knjige manjkova i šteta

4. Pismohrana, ovdje

Obrazac
6

Klasa:

Urbroj:

Zagreb,

Povjerenstvo za utvrđivanje
odgovornosti za štetu i načinu pro­ved­be obveze naknade štete za  \_\_\_\_\_\_\_\_\_\_\_\_\_\_\_\_ na temelju članka 88. i 89.
Zakona o službi u Oružanim snagama RH (»Narodne novine« broj 33/02 i 58/02) i
članka 16. Pravilnika o postupku utvrđivanja odgovornosti za štetu i naknadi
štete (»Narod­ne novine« broj 28/04) donosi

RJEŠENJE

1. \_\_\_\_\_\_\_\_\_\_\_\_\_\_\_, pripadnik
VP \_\_\_\_\_\_\_\_\_\_\_ ODGOVORAN

je za počinjenu štetu na imovini Republike Hrvatske,
ali se u CIJELOSTI/DJELOMIČNO OSLOBAĐA obveze naknade štete.

2. Utvrđeni iznos od \_\_\_\_\_\_\_\_\_\_\_\_\_\_\_ kuna naplatit će
se uskratom na plaći imenovanog/imenovani je dužan uplatiti na žiroračun
Ministarstva obrane RH, broj: \_\_\_\_\_\_\_\_\_\_ pozivom na broj \_\_\_\_\_\_\_\_\_\_\_ u roku 30
dana od dana primitka ovog rješenja, jednokratno/obročno u \_\_\_\_\_\_\_\_\_\_\_ jednakih
rata.

(t. 2. se
primjenjuje samo ako je štetnik djelomično oslobođen)

3. Imenovani je
dužan u roku od 8 dana od dana uplate dostaviti presliku uplatnice kao dokaz o
izvršenoj uplati.

4. Na temelju ovoga rješenja
razdužuje se knjiga manjkova i šteta. (Samo ako se u cijelosti oslobađa obveze
naknade štete ili je u cijelosti uplatio iznos.)

```
Obrazloženje
```

if !supportEmptyParas endif

if !supportEmptyParas endif

if !supportEmptyParas endif

UPUTA O PRAVNOM LIJEKU:

Protiv ovoga rješenja
dopuštena je žalba koja se podnosi na­čelniku Glavnog stožera Oružanih
snaga/Pravnoj službi Ministarstva obrane preko povjerenstva u roku 15 dana od
dana primitka ovoga rješenja.

Predsjednik povjerenstva

 \_\_\_\_\_\_\_\_\_\_\_\_\_\_\_\_\_\_\_\_

*Dostaviti:*

1.Imenovanom preko VP \_\_\_\_\_\_\_ uz dostavnicu

2. Zapovjedniku VP \_\_\_\_\_\_\_\_ 2x

3. Financijska služba radi knjige manjkova i šteta

4. Pismohrana, ovdje

Obrazac
7

Klasa:

Urbroj:

Zagreb,

Povjerenstvo za
utvrđivanje odgovornosti za štetu i načinu pro­ved­be obveze naknade štete za
\_\_\_\_\_\_\_\_\_\_\_\_\_\_ na temelju članka 88. i 89. Zakona o službi u Oružanim snagama
RH (»Narodne novine« broj 33/02 i 58/02) i članka 17. Pravilnika o postupku
utvrđivanja odgovornosti za štetu i naknadi štete (»Narod­ne novine« broj
28/04) donosi

ZAKLJUČAK

1. OBUSTAVLJA se postupak za utvrđivanje odgovornosti
za štetu i naknadi štete protiv \_\_\_\_\_\_\_\_\_\_\_\_\_\_, pripadnika VP \_\_\_\_\_\_\_.

2. Na temelju ovoga zaključka razdužuje se knjiga
manjkova i šteta.

```
Obrazloženje
```

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

UPUTA O PRAVNOM LIJEKU:

Protiv ovoga zaključka nije
dopuštena žalba.

Predsjednik povjerenstva

–––––––––––––––––––––––

*Dostaviti:*

1.Imenovanom preko VP \_\_\_\_\_\_\_\_\_ uz dostavnicu

2. Zapovjedniku VP 2x

3. Financijska služba radi knjige manjkova i šteta

4. Pismohrana, ovdje

Pravilnik, NN 28/2004-798